Foto: REUTERS AQSh prezidenti Donald Tramp 2020 yilda o‘tadigan keyingi prezident saylovlarigacha turmaga o‘tirishi mumkin. Bunday fikrni Massachusets shtatidan senator-demokrat va prezident lavozimiga nomzod Elizabet Uorren aytib o‘tdi. “Biz 2020 yilga kelgunimizcha, Donald Tramp prezident bo‘lmasligi mumkin. Haqiqatda u hattoki ozod kishi bo‘lmasligi ham mumkin”, deb aytgan Uorren. Senatorning aytishicha, Tramp har kuni irqiy yoki nafratni avj oldiruvchi, “xunuk” tvitlarni e’lon qiladi. Ayol siyosatchi boshqa nomzodlarni “tuzoqqa tushmaslikka” va Trampning har bir harakatiga e’tibor bermaslikka chaqirgan. Tramp ko‘p yillar davomida Uorrenni mazax qilib, uni hindular malikasi va Disney multfilmlari qahramoni Pokaxontas nomi bilan atab kelgan.